તમે જોયું હશે કે પરીક્ષા આવે એટલે ટીવી સમાચાર પત્રોમાં રીતસરનો પરીક્ષાલક્ષી માહોલ ઊભો થઈ જાય છે. પરીક્ષાલક્ષી પેન, યાદશક્તિ વધારવાની દવા... જેવી પ્રોડક્ટનો જાહેરાતરૂપી મારો શરૂ થઈ જાય છે. પેરન્ટ્સ પાછાં જાહેરાતનું સારું માની જે-તે વસ્તુ ખરીદીને પોતાના પુત્ર/પુત્રીને આપી પણ દે છે. શું યાદશક્તિની દવા ચાર દિવસ પીવાથી વિદ્યાર્થી પાસ થઈ જશે! ના! આખું વર્ષ મહેનત કરી હશે તો જ તે પાસ થશે ને! આ આપણે સૌ જાણીએ છીએ પણ તેમ છતાં યાદશક્તિની દવાનો અતિરેકભર્યો ડોઝ આપણે આપતાં અચકાતાં નથી.